एक सप्ताह से अस्पताल में पड़ा है मरीज
घाटशिला| अनुमंडलअस्पताल में इलाजरत चाकुलिया प्रखंड की कालापाथर पंचायत के पोचापानी निवासी टेंपा सबर को बेहतर उपचार के लिए एमजीएम रेफर कर दिया गया है। इसके बावजूद वह 7 दिनों से अनुमंडल अस्पताल में ही पड़ा है। लेकिन उसके परिजन उसे देखने अब तक नहीं पहुंचे हैं। पिछले दिनों चाकुलिया बीडीओ गिरिजा शंकर महतो ने टेंपा सबर को चिकित्सा अनुदान के तहत एक हजार रुपए दिलाए थे। अनुमंडल अस्पताल के चिकित्सा प्रभारी डॉ उपेंद्र प्रसाद ने बताया कि टेंपा सबर के पांव में गहरा जख्म है। उसे बेहतर उपचार के लिए 7 दिनों पहले ही एमजीएम रेफर कर दिया गया था, लेकिन उसके परिजन अटेंडर के रूप में नहीं आए। जब तक उनके परिजन नहीं आएंगे, उन्हें एमजीएम में भर्ती नहीं किया जा सकता है।
hin_Deva hin_Deva